smcproject/ml-wiki-sentences huggingface dataset:
ഡൽഹി സർവകലാശാലയിൽ 1946-ൽ രൂപീകൃതമായ ഒരു പഠനവിഭാഗമാണ് ഗ്രന്ഥാലയ വിവര ശാസ്ത്രം വിഭാഗം, ഡൽഹി സർവകലാശാല.
അദ്ധ്യാപകർ പേര്,പദവി വിദ്യാഭ്യാസ യോഗ്യതകൾ ഡോ. ശൈലേന്ദ്ര കുമാർ , അസ്സോഷിയേറ്റ് പ്രൊഫസ്സർ വിഭാഗാധ്യക്ഷൻ(HOD)  B.sc(University of delhi), M.L.I.Sc(University of delhi), Ph.D(LIS)(Rajasthan University) ഡോ. ശ്രീമതി പരംജീത് കൌർ വാലിയ , പ്രൊഫസ്സർ    M.A(University of delhi), M.L.I.Sc(University of delhi), M.Phil(University of delhi), Ph.D(LIS)(University of delhi) ഡോ. രാകേഷ് കുമാർ ഭട്ട് , അസ്സോഷിയേറ്റ് പ്രൊഫസ്സർ  M.A(Rajasthan University), M.L.I.Sc(University of delhi),Ph.
D(LIS)(Agra university) ഡോ. മാർഗ്ഗം മധുസൂധൻ , അസ്സോഷിയേറ്റ് പ്രൊഫസ്സർ,  M.com(Kakatiya University), M.L.I.Sc(Annamalai university), PGDLAN(Hyderabad university), Ph.D(LIS)(Osmania university) ഡോ. കെ.പി. സിംഗ് , അസ്സോഷിയേറ്റ് പ്രൊഫസ്സർ,  M.Sc(Meerat university), M.L.I.Sc(University of delhi), PGDCA(Kurukshetra University), M.Phil(Alagappa university), Ph.D(LIS)(GNDU) ഡോ. ശ്രീമതി മീര , അസിസ്റ്റന്റ്‌ പ്രൊഫസ്സർ,   B.Sc(BHU), M.L.I.Sc(BHU),  Ph.D(LIS)(Karnataka University) ഡോ. മനിഷ് കുമാർ , അസിസ്റ്റന്റ്‌ പ്രൊഫസ്സർ,  M.A(University of delhi), M.L.I.Sc(University of delhi),M.
Phil(University of delhi)
ഡോ. എസ്. ആർ. രംഗനാഥൻ , പ്രൊഫ. എസ്. ദാസ്‌.
ഗുപ്ത, സർ മൌറിസ് ഗ്വയർ എന്നിവരുടെ പരിശ്രമ ഫലമായി 1946-ലാണ് ഈ പഠനവിഭാഗം രൂപവൽക്കരിക്കപ്പെട്ടത് .
പൂർണ്ണതോതിൽ പ്രവർത്തനമാരംഭിച്ച ഇന്ത്യയിലെ ആദ്യത്തെ ഗ്രന്ഥാലയ ശാസ്ത്ര പഠനവിഭാഗമാണ് ഇത്.
കൂടാതെ ഈ പഠനവിഭാഗത്തെ യുനെസ്കോ അസ്സോഷിയേറ്റ് പ്രൊജക്റ്റ്‌ ആയി അംഗീകരിക്കുകയും ചെയ്തിട്ടുണ്ട്.
ഡൽഹി സർവകലാശാലയുടെ കേന്ദ്ര റഫറൻസ് ഗ്രന്ഥശാലയോട് ചേർന്നുള്ള റ്റ്യുട്ടൊറിയൽ ബിൽഡിങ്ങിലാണ് ഇത് പ്രവര്ത്തിക്കുന്നത്.
66 വർഷമായി നിലകൊള്ളുന്ന ഈ പഠനവിഭാഗം ഗ്രന്ഥാലയ വിദ്യാഭ്യാസ മേഖലയിൽ,  പ്രാധാന്യമർഹിക്കുന്ന പങ്കാണ് വഹിച്ചിട്ടുള്ളത്.
ഇതിനോടകം തന്നെ 3334 വിദ്യാർഥികൾ ഈ പഠനവിഭാഗത്തിൽ നിന്നും അവരുടെ ഗ്രന്ഥാലയ-വിവര ശാസ്ത്ര ബിരുദം നേടിയിട്ടുണ്ട്.
68 ഡോക്ടറേറ്റ്‌ ബിരുദങ്ങൾ ഈ പഠനവിഭാഗം നല്കിയിട്ടുണ്ട്.
145 എം.ഫിൽ ബിരുദങ്ങൾ ഈ പഠനവിഭാഗം നല്കിയിട്ടുണ്ട്.
1219 എം.എൽ.ഐ.സി ബിരുദങ്ങൾ ഈ പഠനവിഭാഗം നല്കിയിട്ടുണ്ട്.
2299 ബി.എൽ.ഐ.സി ഡിപ്ലോമ ബിരുദങ്ങൾ ഈ പഠനവിഭാഗം നല്കിയിട്ടുണ്ട്.
കോഴ്സുകൾ ബാച്ചിലർ ഓഫ് ലൈബ്രറി ആൻഡ്‌ ഇൻഫർമേഷൻ സയൻസ് (ബി.എൽ ഐ.സി)
കാലദൈർഘ്യം: ഒരു വർഷം (പൂർണ-സമയം) രണ്ടു സെമസ്റ്ററുകൾ.
മാസ്റ്റർ ഓഫ് ലൈബ്രറി ആൻഡ്‌ ഇൻഫർമേഷൻ സയൻസ് (എം.എൽ.ഐ.സി)
മാസ്റ്റർ ഓഫ് ഫിലോസഫി ഇൻ ലൈബ്രറി ആൻഡ്‌ ഇൻഫർമേഷൻ സയൻസ് (M.Phil.)
ഡോക്ടർ  ഓഫ് ഫിലോസഫി  ഇൻ ലൈബ്രറി ആൻഡ്‌ ഇൻഫർമേഷൻ സയൻസ് (Ph.D)
ഗ്രന്ഥാലയ വിവര ശാസ്ത്രം ഇംഗ്ലീഷ് വിലാസം https://ml.wikipedia.org/wiki/Library_science
അറിവിന്റെ ശേഖരണ - വിതരണ കേന്ദ്രങ്ങളാണ് ഗ്രന്ഥാലയങ്ങൾ.
വിവരങ്ങളുടെ ശാസ്ത്രീയമായ ശേഖരണ - വിതരണ രീതികളെ പറ്റി പ്രതിപാദിക്കുന്ന ശാസ്ത്രത്തെ ഗ്രന്ഥാലയ വിവര ശാസ്ത്രം എന്ന് ലളിതമായി  പറയാം .
അഞ്ച് നിയമങ്ങൾ
ഡോ. എസ്. ആർ. രംഗനാഥൻ ആവിഷ്കരിച്ച ഗ്രന്ഥാലയ ശാസ്ത്രത്തിന്റെ അഞ്ചു നിയമങ്ങൾ ഇവയാണ്: പുസ്തകങ്ങൾ ഉപയോഗിക്കാനുള്ളതാണ്.
ഓരോ വായനക്കാരനും അവന്റെ/ അവളുടെ പുസ്തകങ്ങൾ.
ഓരോ പുസ്തകത്തിനും അതിന്റെ വായനക്കാർ.
വായനക്കാരന്റെ സമയം ലാഭിക്കണം.
ഗ്രന്ഥാലയം വളരുന്ന ഒരു ജൈവ രൂപമാണ്.
അവലംബം ↑ Koehler, Wallace, Jitka Hurych, Wanda Dole, and Joanna Wall.
"Ethical Values of Information and Library Professionals – An Expanded Analysis."
International Information Library Review 32 (3/4) 2000: 485–506.
↑ Rubin, Richard E. Foundations of Library and Information Science .
New York: Neal-Schuman Publishers.
പുറം കണ്ണികൾ Visualizing Library and Information Science from the practitioner’s perspective Archived 2011-07-14 at the Wayback Machine .
LISNews.org Librarian and Information Science News LISWire.com Librarian and Information Science Wire Library and Information Science ഓപ്പൺ ഡയറക്റ്ററി പ്രൊജക്റ്റിൽ
ഗ്രന്ഥാലോകം ഇംഗ്ലീഷ് വിലാസം https://ml.wikipedia.org/wiki/Grandhaalokam
കേരള സ്റ്റേറ്റ് ലൈബ്രറി കൗൺസിലിന്റെ മുഖപത്രം ആണ് ഗ്രന്ഥാലോകം .
1948 ജൂൺ  മുതൽ  തിരുവനന്തപുരത്തു നിന്നു പ്രസിദ്ധീകരിച്ചുവരുന്നു.
വിഷയങ്ങൾ
മാസിക-പുസ്തകനിരൂപണങ്ങൾക്കു പ്രാധാന്യം നല്കുന്നു.
നിരൂപണങ്ങൾക്കും സാഹിത്യലേഖനങ്ങൾക്കും പുറമെ, ലൈബ്രറി സയൻസിലെ  വിഷയങ്ങളെക്കുറിച്ചുള്ള ലേഖനങ്ങളും ഗ്രാമീണഗ്രന്ഥശാലകളുടെ പരിചയക്കുറിപ്പുകളും പ്രകാശനംചെയ്യുന്നു.
ഗ്രന്ഥാലയവിശേഷങ്ങൾ ഉൾക്കൊള്ളുന്ന ന്യൂസ് സപ്ലിമെൻറ് അനുബന്ധമായുണ്ട് .
സപ്ലിമെന്റുകൾ
ആദ്യകാലത്ത് തെക്കൻ തിരുവിതാംകൂറിനെ ഉദ്ദേശിച്ച് ഒരു തമിഴ് സപ്ലിമെൻറും 13 ആം വർഷം മുതൽ കുറച്ചുകാലത്തേക്ക് ഒരു ഹിന്ദി സപ്ലിമെൻറും ഗ്രന്ഥാലോകത്തിന്റെ ഘടകങ്ങളായിരുന്നു.
പത്രാധിപർ
ഭാഷയിലെ പ്രമുഖ സാഹിത്യകാരന്മാരിൽ ചിലർ മാസികയുടെ പത്രാധിപസമിതിയിൽ പലപ്പോഴായി സേവനമനുഷ്ഠിച്ചിട്ടുണ്ട് .
ആദ്യ പത്രാധിപർ എസ്. ഗുപ്തൻനായർആയിരുന്നു .
↑ {{ cite web }} : soft hyphen character in | title= at position 4 ( help )
ഗ്രന്ഥി (സസ്യശാസ്ത്രം) Origanum vulgare with water droplet magnifying the oil glands
സസ്യങ്ങളിൽ, ഗ്രന്ഥിയെന്നാൽ സസ്യങ്ങളിലുള്ള ഒന്നോ അതിലധികമോ ഉൽപന്നങ്ങൾ പുറപ്പെടുവിക്കുന്ന സസ്യഭാഗമാണ്.
ഇത്, സസ്യത്തിന്റെ പുറം പാളിയിൽ കാണപ്പെട്ട് പുറത്തേയ്ക്ക് ദ്രവരൂപത്തിലുള്ള രാസവസ്തുക്കൾ പുറപ്പെടുവിക്കുകയോ സസ്യത്തിന്റെ ഉൾഭാഗത്തേയ്ക്ക് ചില കനാലുകളിലേയ്ക്കോ സംഭരണികളിലേയ്ക്കോ സ്രവങ്ങൾ പുറപ്പെടുവിക്കുകയോചെയ്യാം.
ഗ്രന്ഥികളുള്ള രോമങ്ങൾ, തേൻ നിറഞ്ഞ ഗ്രന്ഥികൾ, ഹൈഡാത്തോഡ്, പൈന്മരങ്ങളിലെ പോലെ റെസിനുകൾ തുടങ്ങിയവയാണ്.
ഗ്രന്മ (പായ്ക്കപ്പൽ) ഇംഗ്ലീഷ് വിലാസം https://ml.wikipedia.org/wiki/Granma ഹവാനയിലെ ഗ്രന്മ സ്മാരകം ക്യൂബൻ വിപ്ലവം സമയരേഖ പ്രധാന സംഭവങ്ങൾ മൊൻകാട ബാരക്സ് ആക്രമണം ചരിത്രം എനിക്കു മാപ്പു നൽകും ഫിദലിന്റെ പ്രസംഗം ഗ്രന്മ പായ്ക്കപ്പൽ ഓപ്പറേഷൻ വെറാനോ ലാ പ്ലാറ്റ യുദ്ധം ലാസ് മെർസിഡസ് യുദ്ധം യാഗ്വാജാ യുദ്ധം സാന്താ ക്ലാര യുദ്ധം വ്യക്തികൾ നോർബർട്ടോ കൊളാഡ ആൽബ്രു ഫുൾജെൻസിയോ ബാറ്റിസ്റ്റ ഫിദൽ കാസ്ട്രോ ചെ ഗുവേര റൗൾ കാസ്ട്രോ കാമിലോ സെൻഫ്യൂഗോസ് വിൽമ എപ്സിൻ കാർലോസ് ഫ്രാങ്ക്വി ഹ്യൂബർ മാതോസ് വില്ല്യം അലക്സാണ്ടർ മോർഗൻ ഫ്രാങ്ക് പയിസ് സെലിയ സാഞ്ചെസ് മാനുവൽ ഉറുഷ്യ വിഷയങ്ങൾ 26ജൂലൈ മൂവ്മെന്റ് റേഡിയോ റിബൽദേ ക സ തി
ക്യൂബൻ വിപ്ലവത്തിൽ പങ്കെടുക്കാനുള്ള 82 വിമതസൈനികരേയും കൊണ്ട് മെക്സിക്കോയിൽ നിന്നും ക്യൂബയിലേക്കു പോയ പായ്ക്കപ്പലാണ് ഗ്രന്മ .
ക്യൂബയുടെ ഏകാധിപതിയായിരുന്നു ഫുൾജെൻസിയോ ബാറ്റിസ്റ്റയെ അധികാരത്തിൽ നിന്നും പുറത്താക്കുക എന്നതായിരുന്നു ക്യൂബൻ വിപ്ലവത്തിന്റെ അന്തിമ ലക്ഷ്യം.
60അടി നീളമുള്ളതും, ഡീസൽ യന്ത്രത്താൽ പ്രവർത്തിക്കുന്നതുമായ ഒരു യാനമായിരുന്നു ഗ്രന്മ.
12 പേരെ വഹിക്കാൻ കരുത്തുള്ള ഈ പായ്ക്കപ്പൽ 1943 ൽ നിർമ്മിച്ചതായിരുന്നു.
മുത്തശ്ശി എന്നർത്ഥം വരുന്ന ഗ്രാന്റ് മദർ എന്ന ഇംഗ്ലീഷ് പദത്തിന്റെ ചുരുക്കമാണ് ഗ്രന്മ.
യഥാർത്ഥ ഉടമസ്ഥന്റെ മുത്തശ്ശിയുടെ ഓർമ്മയ്ക്കായാണത്രെ ഈ ജലവാഹനത്തിന് ഗ്രന്മ എന്ന പേരു നൽകിയത്.
ക്യൂബൻ വിപ്ലവത്തിലെ പങ്ക്
26ജൂലൈ മൂവ്മെന്റ് എന്ന വിമതസേനയിലെ സൈനികരെ മെക്സിക്കോയിൽ നിന്നും ക്യൂബയിലേക്ക് കടൽമാർഗ്ഗം കൊണ്ടു ചെന്നെത്തിച്ചത് ഗ്രന്മ എന്ന ഈ ചെറിയ കപ്പലാണ്.
സൈനികരേയും കൊണ്ട് ഗൾഫ് ഓഫ് മെക്സിക്കോ കടക്കാൻ ഒരു നല്ല കപ്പൽ വാങ്ങാനായിരുന്നു ഫിദലിന്റെ നേതൃത്വത്തിലുള്ള 26ജൂലൈ മൂവ്മെന്റ് തീരുമാനിച്ചിരുന്നതെങ്കിലും, പണത്തിന്റെ അഭാവത്താൽ അത് സാധിക്കുമായിരുന്നില്ല.
അവസാനം 10 ഒക്ടാബർ 1956 ന് 15000 അമേരിക്കൻ ഡോളർ കൊടുത്ത് സേന സ്വന്തമാക്കിയതായിരുന്നു ഗ്രന്മ എന്ന പായ്ക്കപ്പൽ.
മെക്സിക്കോ നഗരത്തിലെ ഒരു ആയുധവ്യാപാരിയായിരുന്ന അന്റോണിയോ ആണ് ഒരു അമേരിക്കൻ ദമ്പതികളിൽ നിന്നും 26ജൂലൈ മൂവ്മെന്റിനുവേണ്ടി ഈ കപ്പൽ വാങ്ങിയത്.
ക്യൂബയുടെ മുൻ പ്രസിഡന്റും, ബാറ്റിസ്റ്റയുടെ സൈനിക അട്ടിമറിയിലൂടെ പുറത്താക്കപ്പെട്ടതും ആയ കാർലോസ് സോകാറസ് ആയിരുന്നു ഗ്രന്മ വാങ്ങുന്നതിനായുള്ള പണം സ്വരൂപിക്കാൻ ഫിദലിനേയും കൂട്ടരേയും സഹായിച്ചത്.
ഫിദലും സഹപ്രവർത്തകരും മെക്സിക്കോയിൽ ക്യൂബൻ വിപ്ലവത്തിനുള്ള പദ്ധതി തയ്യാറാക്കുമ്പോൾ കാർലോസ് അവിടെ രാഷ്ട്രീയ അഭയാർത്ഥിയായി കഴിയുകയായിരുന്നു.
യാത്ര
1956 നവംബർ 25 ന് 82 സൈനികരേയും വഹിച്ചുകൊണ്ട് ഗ്രന്മ യാത്രക്കു തയ്യാറായി.
മെക്സിക്കൻ തീരമായ ടക്സപാൻ എന്ന സ്ഥലത്തു നിന്നുമാണ് ഗ്രന്മ യാത്രതിരിച്ചത്.
26 ജൂലൈ മൂവ്മെന്റിന്റെ നേതാക്കളായ, ഫിദൽ കാസ്ട്രോ , സഹോദരൻ റൗൾ കാസ്ട്രോ , സുഹൃത്തും അ‍ർജന്റീനിയൻ ഡോക്ടറും, വിപ്ലവകാരിയും കൂടെയായ ചെ ഗുവേര എന്നിവർ കൂടി കപ്പലിലുണ്ടായിരുന്നു.
സൈനികരെ കൂടാതെ, ആയുധങ്ങളും, ഭക്ഷണസാമഗ്രികളും കപ്പലിൽ ഉണ്ടായിരുന്നു.
1200 ഗ്യാലൻ ഇന്ധനം ഗ്രന്മയുടെ ടാങ്കിലുണ്ടായിരുന്നു,കൂടാതെ 2000 ഗ്യാലൻ കപ്പലിലും ശേഖരിച്ചിരുന്നു.
ക്യൂബയിലെത്തുവാൻ ആവശ്യമുള്ളത്രയായിരുന്നു ഇത്.
12 പേർക്കു മാത്രം സഞ്ചരിക്കാൻ വേണ്ടി നിർമ്മിച്ച കപ്പലിൽ 82 പേർ യാത്രികരായിതന്നെ ഉണ്ടായിരുന്നു.
തികച്ചും അപടകരമായ ഒരു കടൽ യാത്ര തന്നെയായിരുന്നു അത്.
ക്യൂബൻ നേവിയിൽ നിന്നും വിരമിച്ച ഒരു നാവികനും, കാസ്ട്രോ അനുയായിയുമായിരുന്ന നോബർട്ടോ കൊളാഡോ ആയിരുന്നു ഗ്രന്മയുടെ കപ്പിത്താൻ.
കപ്പലിന്റെ കാലപ്പഴക്കം കൊണ്ടും, അനുവദനീയമായ അളവിൽ ഭാരം ഉൾക്കൊണ്ടിരുന്നതുകൊണ്ടും യാത്ര വളരെ ദുഷ്കരമായിരുന്നു.
കൂടാതെ, കടലിൽവെച്ച് ഗ്രന്മക്ക് ചോർച്ചയും അനുഭവപ്പെട്ടു.
സഹപ്രവർത്തകരിൽ ഒരാൾ കപ്പലിൽ നിന്നും കടലിൽ വീണു.
അദ്ദേഹത്തിനു വേണ്ടി രണ്ടു വട്ടം തിരച്ചിൽ നടത്തിയെങ്കിലും, കണ്ടെത്താനായില്ല.
സൈനികനെ കടലിൽ നഷ്ടപ്പെട്ട വിഷമത്തിലും, ലക്ഷ്യത്തിലേക്കു തന്നെ മുന്നേറാൻ ഫിദൽ ആജ്ഞാപിക്കുകയായിരുന്നു.
വിചാരിച്ചതിലും വൈകിയാണ് ഗ്രന്മ ലക്ഷ്യസ്ഥാനത്തെത്തിയത്.
വിമതസൈനികർ എല്ലാവരും തന്നെ ക്ഷീണിതരായിരുന്നു.
ദൂരയാത്രയും, അവിചാരിത തടസ്സങ്ങളും കാരണം പെട്ടെന്ന് ഒരു യുദ്ധത്തിന് അവരാരും തന്നെ ശാരീരികമായോ, മാനസികമായോ കഴിവുള്ളവരായിരുന്നില്ല.
കരയ്ക്കിറങ്ങൽ
തീരത്തു നിന്നും അറുപതു മീറ്റർ ദൂരെയായാണ് കപ്പൽ അടുത്തത്.
തീരത്തു കെട്ടിക്കിടന്നിരുന്ന ചെളി കാരണം, കൂടുതൽ അടുപ്പിക്കാൻ കഴിയുമായിരുന്നില്ല.
ഈ ചെളിയിൽകൂടെ വേണമായിരുന്നു സൈനികർക്ക് തീരത്തേക്ക് എത്തിച്ചേരാൻ.
സൈനികരുടെ കയ്യിലേറിയിരുന്ന കനത്ത ഭാരം കാരണം, അവരെല്ലാം ഈ ചെളിയിൽ താഴ്ന്നുപോയേക്കുമോ എന്നു വരെ ഭയപ്പെട്ടിരുന്നു.
ഈ അറുപതു മീറ്റർ ദൂരം താണ്ടാൻ ഏതാണ്ട് രണ്ടു മണിക്കൂർ സമയം എടുത്തു.
വിപ്ലവാനന്തരം
1959 ജനുവരി ഒന്നാം തീയതി, ക്യൂബൻ വിപ്ലവത്തിന്റെ വിജയശേഷം, ഗ്രന്മ ഹവാന നഗരത്തിലേക്ക് മാറ്റി.
കപ്പലിന്റെ നാവികനായിരുന്ന നോബർട്ടോവിനായിരുന്നു പിന്നീട് അതിന്റെ ചുമതല മുഴുവൻ.
ക്യൂബൻ വിപ്ലവത്തിന്റെ സ്മാരകമായി ഹവാനയിൽ പടുത്തുയർത്തിയ കാഴ്‌ചബംഗ്ലാവിൽ ഒരു പ്രത്യേക ചില്ലുമുറിയിൽ ഗ്രന്മയേയും സൂക്ഷിച്ചു.
ഗ്രന്മ തീരത്തണഞ്ഞ ആ പ്രദേശത്തിന് പിന്നീട് ക്യൂബൻ സർക്കാർ ഗ്രന്മ പ്രൊവിൻസ് എന്നു പേരിട്ടു.
ഗ്രന്മ പ്രൊവിൻസിൽ സ്ഥിതി ചെയ്യുന്ന ഗ്രന്മ നാഷണൽ പാർക്ക് യുനെസ്കോയുടെ തിരഞ്ഞെടുക്കപ്പെട്ട പൈതൃക പ്രദേശങ്ങളുടെ പട്ടികയിൽ ഉൾപ്പെട്ടിട്ടുള്ളതാണ്.
ഗ്രബ്ബിയ ഇംഗ്ലീഷ് വിലാസം https://ml.wikipedia.org/wiki/Grubbia
ഗ്രബ്ബീയസീ എന്ന പുഷ്പിക്കുന്ന സസ്യ കുടുംബത്തിലെ ഒരു ജീനസ് ആണ് ഗ്രബ്ബിയ .
ദക്ഷിണാഫ്രിക്കയിലെ ഫ്ലോരിസ്റ്റിൿ മുനമ്പിനോട് തദ്ദേശീയതയുള്ള മൂന്ന് ഇനങ്ങളാണ് ഈ ജനുസ്സിലുള്ളത്.
അവ 1.5 m (4.9 ft) മീറ്റർ വരെ  ഉയരമുള്ളതും ചെറിയ മൃദുവായ തൂവൽ പോലുള്ള ഇലകൾ ഉള്ളതുമാണ്.
ഫലം ഒരു സംയുക്തഫലം ആണ്
1767-ൽ പീറ്റർ ജോൺസ് ബെർഗിയസ് ( Peter Jonas Bergius ) ആണ് ഗ്രബ്ബിയ എന്ന് നാമകരണം ചെയ്യുകയും Kongliga Vetenskaps Academiens Handlingar എന്ന ശീർഷകത്തോടെ സ്വീഡിഷ് സൈന്റിഫിക് ജേർണലിൽ പ്രസിദ്ധീകരിക്കുകയും ചെയ്തു.
ഈ പേർ പ്രശസ്ത സ്വീഡിഷ് സസ്യശാസ്ത്രജ്ഞനായ മൈക്കൽ ഗ്രബ്ബിന്റെ ഓർമ്മയ്ക്കാണ് നൽകപ്പെട്ടത്.
അവലംബം പുറം കണ്ണികൾ Grubbia At: Plant Names At: IPNI CRC World Dictionary of Plant Names: D-L At: Botany Plant Science At: Life Science At: CRC Press Grubbia At: Index Nominum Genericorum At: References At: NMNH Department of Botany At: Research and Collections At: Smithsonian National Museum of Natural History Grubbia (exact) At: Names At: Tropicos At: Science and Conservation At: Missouri Botanical Garden Grubbia Archived 2012-10-11 at the Wayback Machine .
At: List of Genera At: Grubbiaceae Archived 2013-02-23 at the Wayback Machine .
At: List of Families At: Families and Genera in GRIN Archived 2013-02-27 at the Wayback Machine .
At: Queries At: GRIN taxonomy for plants Grubbia At: Grubbiaceae At: Cornales At: Asteridae At: core eudicots (Gunneridae) At: Eudicotyledoneae In: ··· Embryophyta At: Streptophytina At: Streptophyta At: Viridiplantae At: Eukaryota At: Taxonomy At: UniProt
ഗ്രബ്ബീയസീ ഇംഗ്ലീഷ് വിലാസം https://ml.wikipedia.org/wiki/Grubbiaceae
കോർണേൽസ് നിരയിൽ ഉൾപ്പെട്ട ഒരു സസ്യകുടുംബമാണ് ഗ്രബ്ബീയസീ .
അത് തെക്കേ അമേരിക്കയിൽ ഫ്ലൊരിസ്റ്റിൿ മുനമ്പിൽ കാണപ്പെടുന്ന ഒരു സസ്യകുടുംബമാണ്.
ആ പ്രദേശത്ത് അത് തദ്ദേശീയത പ്രകടിപ്പിക്കുന്നു.
ഈ കുടുംബത്തിൽ ഗ്രബ്ബിയ , സ്റ്റ്രോബിലൊകാർപസ് എന്നീ ജീനസുകളും അവയിൽ ഉൾപ്പെട്ട അഞ്ച് സ്പീഷീസുകളും ഉൾപ്പെടുന്നു.
അവ പൊതുവേ സില്ലി ബറി എന്നറിയപ്പെടുന്നു.
ഗ്രന്ഥിപർണ്ണി
ലാമിയേസീ സസ്യകുടുംബത്തിലെ ഒരു സസ്യമാണ് ഗ്രന്ഥിപർണ്ണി .
ഉഷ്ണമേഖലാ ആഫ്രിക്കയും തെക്കേ ഇന്ത്യയുമാണ് ഇതിന്റെ ജന്മദേശം.
ലാറ്റിൻ അമേരിക്ക , വെസ്റ്റ് ഇൻഡീസ് , തെക്കുകിഴക്കൻ യുണൈറ്റഡ് സ്റ്റേറ്റ്സ് എന്നിവിടങ്ങളിലും ഇത് സമൃദ്ധമായി വളരുന്നതായി കാണാം.
ഇതിന് പത്തു സെന്റീമീറ്റർ വരെ ഉയരത്തിൽ വരെ വളരാൻ കഴിയും.
തേൻകിളികളും ഉറുമ്പുകളും ഇവയുടെ പൂക്കളാൽ ആകർഷിക്കപ്പെടുന്നു.
പാതയോരങ്ങളിലും മാലിന്യക്കൂമ്പാരങ്ങളിലും തരിശുഭൂമിയിലും വളരുന്നതായി കണ്ടെത്തിയിട്ടുണ്ട്.
ഓസ്‌ട്രേലിയ , ഫ്ലോറിഡ , ഹവായ് എന്നിവിടങ്ങളിൽ ഗ്രന്ഥിപർണ്ണി ഒരു അധിനിവേശ സസ്യമായി കണക്കാക്കപ്പെടുന്നു, എന്നിരുന്നാലും അസ്വസ്ഥമായ പ്രദേശങ്ങളിൽ വളരാനുള്ള പ്രവണത ഹവായിയിലെ ഗവേഷകരെ ഇത് ഒരു പാരിസ്ഥിതിക ഭീഷണിയാകാൻ സാധ്യതയില്ല എന്ന നിഗമനത്തിലേക്ക് നയിച്ചു.
ഇനങ്ങൾ ലിയോനോട്ടിസ് നെപെറ്റിഫോളിയ var.
ആഫ്രിക്കാന (P.Beauv. ) JKMorton - ഇന്ത്യൻ ഉപഭൂഖണ്ഡം, ആഫ്രിക്കയുടെ ഭൂരിഭാഗവും (ഇളം ഓറഞ്ച് പൂക്കൾ) ലിയോനോട്ടിസ് നെപെറ്റിഫോളിയ var.
നെപെറ്റിഫോളിയ - ആഫ്രിക്കയുടെ ഭൂരിഭാഗവും (ഇരുണ്ട കടും ഓറഞ്ച് പൂക്കൾ) ലിയോനോട്ടിസ് നെപെറ്റിഫോളിയ var.
ആൽബ - (ആൽബിനോ/വെളുത്ത പൂക്കൾ) അനുബന്ധ ഇനങ്ങൾ
ലിയോനോട്ടിസ് നെപെറ്റിഫോളിയയ്ക്ക് ലിയോനോട്ടിസ് ലിയോനറസുമായി ബന്ധമുണ്ട്.
ഇവ രണ്ടും തമ്മിലുള്ള ഏറ്റവും ശ്രദ്ധേയമായ വ്യത്യാസം ഇലയുടെ ആകൃതിയാണ്.
നാട്ടുവൈദ്യത്തിൽ
ലിയോനോട്ടിസ് നെപെറ്റിഫോളിയ ട്രിനിഡാഡിൽ ഷാൻഡിലേ എന്നറിയപ്പെടുന്നു, പനി , ചുമ , മലേറിയ എന്നിവയ്ക്കുള്ള മരുന്നായി ഇലകൾ ഉപയോഗിക്കുന്നു.
ഉണങ്ങിയ ഇലകളും പൂക്കളും (പൂക്കളാണ് ഏറ്റവും ശക്തമായ ഭാഗം) ചിലപ്പോൾ മരിജുവാനയ്ക്ക് നിയമപരമായ പകരമായി ഉപയോഗിക്കാറുണ്ട്.
ആയുർവേദ ഔഷധസസ്യമായ ഗ്രന്ഥിപർണയുടെ സസ്യസ്രോതസ്സായി ഇവയുടെ വേരുകൾ ഉപയോഗിക്കുന്നു.
ഫൈറ്റോകെമിക്കൽസ് ആൻഡ് ഫാർമക്കോളജി
ഗ്രന്ഥിപർണ്ണിയിൽ നെപെറ്റേഫോളിൻ, നെപെറ്റെഫ്യൂറാൻ, നെപെറ്റേഫോലിൻ, നെപെറ്റെഫോലിൻ, ലിയോനോട്ടിനിൻ, ലിയോനോട്ടിൻ, ഡുബിൻ എന്നിവയുൾപ്പെടെ നിരവധി ലാബ്‌ഡെയ്ൻ ഡിറ്റെർപെനുകളും ലിയോനെപെറ്റേഫോളിൻ എഇ പോലുള്ള ബിസ്-സ്പൈറോലാബ്ഡെയ്ൻ ഡൈറ്റർപെനുകളും അടങ്ങിയിരിക്കുന്നു.
ലിയോനോട്ടിസ് നെപെറ്റിഫോളിയയുടെ മെഥനോൾ അടിസ്ഥാനമാക്കിയുള്ള സത്ത് എലികളിൽ ആന്റീഡിപ്രസന്റ് പോലുള്ള ഫലങ്ങൾ കാണിക്കുന്നു.
എക്‌സ്‌ട്രാക്‌റ്റിന്റെ മെറ്റബോളിക് സ്‌ക്രീനിംഗ് നിർദ്ദേശിച്ച നെപെറ്റഫോളിൻ, മെത്തോക്‌സൈനെപാറ്റെഫോലിൻ, 7-O-β-ഗ്ലൂക്കോസൈഡ് ല്യൂട്ടോലിൻ എന്നിവയാണ് പ്രധാന ഉൽപ്പന്നങ്ങൾ.
ലിയോനോട്ടിസ് നെപെറ്റഫോളിയ സസ്യ വസ്തുക്കളിൽ നിന്ന് വേർതിരിച്ചെടുത്ത നെപെറ്റഫ്യൂറാനും ലിയോനോട്ടിനിനും പ്രോ- ഇൻഫ്ലമേറ്ററി സൈറ്റോകൈനുകളുമായി ബന്ധപ്പെട്ട NF-κB ആക്റ്റിവേഷൻ അടിച്ചമർത്തുന്നതിലൂടെ വിരുദ്ധ ബാഹ്യാവിഷ്ക്കാരമാണ് പ്രകടമാക്കിയത്.
ചിത്രശാല Leaf Leaf Flowers അവലംബം പുറത്തേക്കുള്ള കണ്ണികൾ Media related to Leonotis nepetifolia at Wikimedia Commons Leonotis nepetifolia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കൽപധേനു കാർഷിക മാസിക
കേരള കാർഷിക സർവ്വകലാശാലയുടെ ഔദ്യോഗിക കാർഷിക മാസികയാണ് കൽപധേനു കാർഷിക മാസിക .
സർവ്വകലാശാല ആരംഭിച്ച് ആദ്യ കാലം മുതൽ പ്രസിദ്ധീകരിച്ചു കൊണ്ടിരുന്നു.
സാങ്കേതിക കാരണങ്ങൾ  കഴിഞ്ഞ മൂന്ന് വർഷമായി മുടങ്ങിക്കിടക്കുകയായിരുന്ന മാസിക പുനപ്രസിദ്ധീകരിക്കാനിരിക്കുകയാണ്.
സർവകലാശാലയുടെ ഗവേഷണ ഫലങ്ങളും ഓരോ സീസണിൽ അവലംബിക്കേണ്ട കാർഷിക രീതികളും ഉൾപ്പെടെ എല്ലാ വിവരങ്ങളും അറിയിക്കുന്ന പ്രസിദ്ധീകരണം കർഷകർക്ക് വളരെ പ്രയോജനകരമായിരുന്നു.
മികച്ച കാർഷിക പ്രസിദ്ധീകരണമെന്ന പേരും മാസികക്കുണ്ടായിരുന്നു.
പട്ടാമ്പി നെല്ല് ഗവേഷണകേന്ദ്രം ഡയറക്ടറായ ഡോ. പി.വി ബാലചന്ദ്രനാണ് മാസികയുടെ ഡയറക്ടർ.
കൽപന ചൗള ഇംഗ്ലീഷ് വിലാസം https://ml.wikipedia.org/wiki/Kalpana_Chawla
കൽപ്പന ചൗള ഹരിയാന ജില്ലയിലെ കർണാലിലാണ് ജനിച്ചത് കല്പനചൗളയുടെ അച്ഛനായ ബനാർസി ലാൽ ചൗളയുടെ സ്വപ്നം മകളെ ഡോക്ടറോ അധ്യാപികയോ ആക്കണം എന്നായിരുന്നു.
എന്നാൽ കൽപ്പന ചൗളയുടെ താൽപര്യം ബഹിരാകാശത്ത് പോകണം എന്നായിരുന്നു അതിനായി  പഞ്ചാബ് എൻജിനീയറിങ് കോളേജിലും ചണ്ഡീഗണ്ട് കോളേജിലും പോയി പഠിച്ചു ബഹിരാകാശത്ത് പോയി.
By anagha krishnan
7th standard.
S. S. V. U. P. S. Kallara
2023-2024 batch
Kerala, kottayam,kallara
ബഹിരാകാശസഞ്ചാരം നടത്തിയ ആദ്യത്തെ ഇന്ത്യൻ വംശജയാണ് കൽപന ചാവ്‌ല ( Kalpana Chawla , 1962 മാർച്ച് 17 - 2003 ഫെബ്രുവരി 1 ) .
ഇന്ത്യയിൽ ജനിച്ച് അമേരിക്കൻ പൗരത്വമെടുത്ത കൽപന, 2003ലെ കൊളംബിയ ബഹിരാകാശ വാഹന ദുരന്തത്തിൽ മരണമടഞ്ഞു.
1997ലും നാസയുടെ ബഹിരാകാശയാത്രയിൽ അവർ അംഗമായിരുന്നു.
ഹരിയാനയിലെ കർണാലിലാണ് കൽപന ചൗള ജനിച്ചത്.
കർണാലിലെ ടഗോർബാൽ നികേതനിലായിരുന്നു സ്കൂൾ വിദ്യാഭ്യാസം.
1982ൽ പഞ്ചാബ് എൻജിനീയറിങ് കോളേജിൽ നിന്ന് എയറോനോട്ടിക്കൽ എൻജിനീയറിങ്ങിൽ ബിരുദമെടുത്തു.
തന്റെ കോളജിൽ നിന്ന് ഈ വിഷയത്തിൽ ബിരുദമെടുത്ത ഒരേയൊരു വനിതയായിരുന്നു കൽപന.
ആകാശകൗതുകങ്ങളോടുള്ള അദമ്യമായ അഭിനിവേശമായിരുന്നു മറ്റാരും തിരഞ്ഞെടുക്കാത്ത വഴിയിലൂടെ സഞ്ചരിക്കാൻ കൽപനയെ പ്രേരിപ്പിച്ചത്.
ബിരുദാനന്തര ബിരുദ പഠനത്തിന് അമേരിക്കയിലെത്തിയ കൽപന ആർളിംഗ്ടണിലെ ടെക്സാസ് സർവ്വകലാശാലയിൽ ചേർന്നു.
1984ൽ എയറോസ്പേസ് എൻജിനീയറിങ്ങിൽ ബിരുദാനന്തര ബിരുദം നേടി.
1986ൽ സയൻസിൽ രണ്ടാമതൊരു ബിരുദംകൂടി കരസ്ഥമാക്കി.
1988ൽ കൊളറാഡോ സർവ്വകലാശാലയിൽ നിന്ന് ഗവേഷണ ബിരുദവും(പി‌എച്ച്‌ഡി).
അമേരിക്കയിലെത്തിയ ശേഷം എല്ലാത്തരം വിമാനങ്ങളും പറത്താൻ കൽപന വൈദഗ്ദ്ധ്യം നേടി.
വിമാനങ്ങളോടുള്ള ഈ അടങ്ങാത്ത സൗഹൃദം അവളുടെ ജീവിതത്തെ ഒരു വൈമാനികനുമായി അടുപ്പിച്ചു.
ജീൻ പിയറി ഹാരിസൺ അങ്ങനെ കൽപനയുടെ ജീവിത പങ്കാളിയായി.
വൈമാനിക പരിശീലകനും സാങ്കേതിക എഴുത്തുകാരനുമായിരുന്നു ഹാരിസൺ.
അമേരിക്കൻ പൗരത്വം നേടിയ ജീൻ പിയറി ഹാരിസണെ 1983 ഡിസംബർ രണ്ടിന് വിവാഹം ചെയ്തു.
പിന്നീട് കല്പനയും അമേരിക്കൻ പൗരത്വം സ്വീകരിച്ചു.
ബഹിരാകാശ യാത്രകൾ എസ് ടി എസ്-87 യാത്രാ സംഘത്തിനൊപ്പം കൽ‌പന.
1995-ൽ നാസയുടെ ബഹിരാകാശ ഗവേഷണ സംഘത്തിൽ അംഗമായതോടെ തന്റെ എക്കാലത്തെയും സ്വപ്നമായ ബഹിരാകാശ യാത്രയിലേക്കുള്ള വാതിലുകൾ കൽപനയ്ക്കു മുമ്പിൽ തുറന്നു.
കൊളംബിയ എന്ന ബഹിരാകാശ വാഹന ദൌത്യത്തിൽ അംഗമാകാൻ പ്രതീക്ഷയോടെ അപേക്ഷ നൽകി.
വിദ്യാഭ്യാസ പശ്ചാത്തലം, വിമാനം പറത്തുന്നതിലുള്ള വൈദഗ്ദ്ധ്യം, അസാധാരണ ശാരീരികക്ഷമത എന്നീ ഘടകങ്ങൾ പരിഗണിച്ച് നാസ 1996ൽ കൽപനയെയും ബഹിരാകാശ യാത്രാ സംഘത്തിൽ അംഗമാക്കി.
ആദ്യയാത്ര
നാസയുടെ എസ് ടി എസ്-87 എന്ന ബഹിരാകാശ ദൌത്യത്തിന്റെ ഭാഗമായായിരുന്നു കൽപനയുടെ ആദ്യ ശൂന്യാകാശ യാത്ര .
കൊളംബിയ ബഹിരാകാശ വാഹനം എന്ന ബഹിരാകാശ വാഹനത്തിൽ 1997 നവംബർ 19ന് അഞ്ച് സഹഗവേഷകർക്കൊപ്പം അവൾ ചരിത്രത്തിലേക്ക് പറന്നുയർന്നു.
ഇന്ത്യയിൽ ജനിച്ചവരിൽ കൽപനയ്ക്കു മുമ്പ് രാകേഷ് ശർമ്മ മാത്രമേ ബഹിരാകാശ യാത്ര നടത്തിയിട്ടുള്ളു.
എന്നാൽ അമേരിക്കൻ പൗരത്വമെടുത്ത് അമേരിക്കയെ പ്രതിനിധീകരിച്ചുതന്നെയാണ് കൽപന ചരിത്രം കുറിച്ചത്.
രാകേഷ് ശർമ്മയാകട്ടെ സോവിയറ്റ് യൂണിയന്റെ ബഹിരാകാശ വാഹനത്തിലാണ് സഞ്ചരിച്ചതെങ്കിലും ഇന്ത്യയെയാണു പ്രതിനിധീകരിച്ചത്.
ആദ്യയാത്രയിൽ 375 മണിക്കൂറുകളോളം കൽപന ബഹിരാകാശത്തു ചിലവഴിച്ചു.
65 ലക്ഷം മൈൽ ദൂരം താണ്ടി.
ഇതിനിടയിൽ സൂര്യന്റെ ഉപരിതല താപത്തെപ്പറ്റിയുള്ള ഗവേഷണങ്ങൾക്കായി നാസ വികസിപ്പിച്ച സ്പാർട്ടൻ 204 എന്ന കൃത്രിമ ഉപഗ്രഹത്തെ ഭ്രമണ പഥത്തിലെത്തിക്കാനും അവർ നിയുക്തയായി.
എന്നാൽ ഇവിടെ സംഭവിച്ച പിഴവുകൾ മൂലം ഉപഗ്രഹം ഗതിമാറിപ്പോയിരുന്നു.
ഇതേത്തുടർന്ന് സ്പാർട്ടനെ നേർഗതിയിലാക്കാൻ സഹയാത്രികരായ വിൻസ്റ്റൺ സ്കോട്ടിനും താക്കോ ദോയിക്കും ശൂന്യാകാശ നടത്തമെന്ന വിഷമകരമായ ദൌത്യമേറ്റെടുക്കേണ്ടി വന്നു.
കൽപന വരുത്തിയ പിഴവായി തുടക്കത്തിൽ കരുതപ്പെട്ടെങ്കിലും അഞ്ചുമാസമെടുത്ത് നാസ നടത്തിയ അന്വേഷണത്തിൽ സോഫ്റ്റ്‌വെയർ ഇന്റർഫേസിലെ പിഴവുകളായിരുന്നു യഥാർഥവില്ലൻ.
നാസ കൽപനയെ കുറ്റവിമുക്തയാക്കുകയും ചെയ്തു.
കൊളംബിയ ദുരന്തം കൊളംബിയ ദുരന്തത്തിനു മുൻപ് ബഹിരാകാശത്തു വച്ചെടുത്ത ചിത്രത്തിൽ കൽ‌പന സഹയാത്രികർക്കൊപ്പം.
ദുരന്തത്തിൽ ഏഴു പേരും മരിച്ചു.
ആദ്യയാത്രയിൽ തന്റേതല്ലാത്ത പിഴവുകളുടെ പേരിൽ ഒട്ടേറെ വിമർശനങ്ങൾ കേട്ടെങ്കിലും അതൊന്നും കൽപനയെ തളർത്തിയില്ല.
അവരുടെ കഴിവുകൾക്ക് അടിവരയിടാനെന്നോണം എസ് ടി എസ് 107 എന്ന ബഹിരാകാശ ദൌത്യത്തിലും നാസ കൽപനയെ അംഗമാക്കി.
2000ൽ ഇതിനായുള്ള ശ്രമങ്ങൾ ആരംഭിച്ചെങ്കിലും യാത്ര നടത്തേണ്ട കൊളംബിയയിൽ അടിക്കടി പിഴവുകൾ കണ്ടെത്തിയതിനാൽ ദൗത്യം 2003 വരെ നീണ്ടു.
ഒടുവിൽ 2003 ജനുവരി 16ന് കൽപന രണ്ടാം തവണയും ബഹിരാകാശത്തേക്കു പറന്നുയർന്നു.
ആറു പേർക്കൊപ്പമായിരുന്നു കൽപനയുടെ രണ്ടാമത്തെ ബഹിരാകാശ യാത്ര.
ബഹിരാകാശത്തിൽ അനുഭവപ്പെടുന്ന ഭാരമില്ലായ്മയെപ്പറ്റിയുള്ള ഗവേഷണമായിരുന്നു അവരുടെ ദൗത്യം.
ബഹിരാകാശ സഞ്ചാരികളുടെ സുരക്ഷയ്ക്കുവേണ്ടിയായിരുന്നു നാസ ഈ പഠനം നടത്തിയത്.
എന്നാൽ വിധിവൈപരീത്യമെന്നു പറയട്ടെ സുപ്രാധാനമായ ഈ ഗവേഷണത്തിൽ പങ്കാളികളായ ആകാശചാരികൾക്ക് പിന്നീടൊരിക്കലും ബഹിരാകാശ യാത്ര നടത്താനായില്ല.
പതിനേഴു ദിവസത്തെ ഗവേഷണങ്ങൾക്കു ശേഷം 2003 ഫെബ്രുവരി ഒന്നിന് ഫ്ലോറിഡയിലെ കെന്നഡി സ്പേസ് സെന്ററിൽ തിരിച്ചിറങ്ങാൻ മിനിറ്റുകൾ ബാക്കിയുള്ളപ്പോൾ കൊളംബിയ ചിന്നിച്ചിതറി.
കൽപനയടക്കം ഏഴു ബഹിരാകാശ സഞ്ചാരികളും ദുരന്തത്തിൽ മരണമടഞ്ഞു.
ഭൌമമണ്ഡലത്തിലേക്കു പ്രവേശിച്ചയുടൻ കൊളംബിയ പൊട്ടിത്തെറിക്കുകയായിരുന്നു.
വിക്ഷേപണ സമയത്തു തന്നെ സംഭവിച്ച ചില സാങ്കേതിക തകരാറുകളായിരുന്നു ദുരന്തത്തിനു കാരണമായതെന്ന് പിന്നീട് കണ്ടെത്തി.
ആദ്യയാത്രയിൽ കൽപന വരുത്തിയ പിഴവുകളാണ് കൊളംബിയ പൊട്ടിത്തെറിക്കാൻ കാരണമായതെന്ന മട്ടിലുള്ള റിപ്പോർട്ടുകൾ ദുരന്തത്തിനുശേഷം ഏതാനും വാർത്താ മാധ്യമങ്ങളിൽ വന്നിരുന്നു.
അമേരിക്കയിൽ താമസിക്കുന്ന ഇന്ത്യക്കാർ ഇത്തരം പ്രചരണങ്ങളിൽ പ്രതിഷേധിക്കുകയും ചെയ്തു.
എന്നാൽ നാസ കൽപനയെ അസാധാരണയായ ബഹിരാകാശ സഞ്ചാരി എന്നു വിശേഷിപ്പിച്ച് കൽപനയോട് ആദരവു പ്രകടിപ്പിക്കുകയാണു ചെയ്തത്.
ഹരിയാനയിലെ ഒരു സാധാരണ ഗ്രാമത്തിലാണു ജനിച്ചു വളർന്നതെങ്കിലും അമേരിക്കയിലെത്തിയശേഷം കൽപന അമേരിക്കൻ ജീവിത ശൈലിയാണ് പിന്തുടർന്നത്.
ഇന്ത്യൻ ബന്ധം ഭക്ഷണത്തിലും സംഗീതത്തിലും മാത്രമൊതുങ്ങി.
തികഞ്ഞ സസ്യാഹാരിയായിരുന്നു അവർ.
ആത്മീയത കലർന്ന സംഗീതത്തോടായിരുന്നു അഭിനിവേശം.
അവസാന യാത്രയിൽ കയ്യിലെടുത്ത സംഗീത ആൽബങ്ങൾക്കൊപ്പം രവി ശങ്കറിന്റെ സിത്താർ രാഗങ്ങളുമുണ്ടായിരുന്നു.
പക്ഷിനിരീക്ഷണം, വിമാനം പറത്തൽ, വായന ഇവയൊക്കെയായിരുന്നു കൽപനയുടെ ഇഷ്ട വിനോദങ്ങൾ.
ഇന്ത്യൻ വംശജരായ ബഹിരാകാശസഞ്ചാരികൾ രാകേഷ് ശർമ്മ സുനിത വില്യംസ് നുറുങ്ങുകൾ കാലാവസ്ഥാ പഠനങ്ങൾക്കായുള്ള ഇന്ത്യയുടെ മെറ്റ്സാറ്റ് ഉപഗ്രഹ പരമ്പരകൾക്ക് കൽപനയുടെ പേരാണു നൽകിയിരിക്കുന്നത്.
കൊളംബിയ ദുരന്തത്തിന് മുമ്പ് ഭ്രമണ പഥത്തിലെത്തിയ മെറ്റ്സാറ്റ് -1 കൽപന-1 എന്നു പുനർനാമകരണം ചെയ്തു.
ന്യൂയോർക്ക് നഗരത്തിലെ പ്രധാന വഴികളിലൊന്നായ 74th Street ന്റെ ഒരു ഭാഗം (ജാക്ക്സൺ ഹെയ്റ്റ്സ് ഭാഗം) കൽപനയുടെ ബഹുമാനാർത്ഥം 74th Street Kalpana Chawla Way എന്നാക്കിമാറ്റിയിട്ടുണ്ട്.
കൽപനയുടെ ജന്മനഗരമായ കർണാലിൽ ഹരിയാന ഗവണ്മെന്റ് നിർമ്മിച്ച മെഡിക്കൽ കോളേജിന് 'കൽപന ചാവ് ല ഗവണ്മെന്റ് മെഡിക്കൽ കോളേജ് എന്നാണ് പേര് നല്കിയിട്ടുള്ളത്. ബഹിരാകാശ വിദ്യാഭ്യാസം നടത്തുന്ന വിദ്യാർഥികൾക്കായി അന്താരാഷ്ട്ര ബഹിരാകാശ സർവകലാശാല (International Space University - ISU) പൂർവ്വവിദ്യാർഥി സംഘടന 2010 മുതൽ 'The Kalpana Chawla ISU Scholarship fund' ഏർപ്പെടുത്തി.
ടെക്സാസ് സർവകലാശാലയിലെ ഇന്ത്യൻ വിദ്യാർഥി സംഘടന (The Indian Students Association - ISA) ടെക്സാസ് സർവകലാശാലയിലെ മികച്ച ഇന്ത്യൻ വിദ്യാർഥികൾക്കായി 2005 മുതൽ  കൽപന ചാവ് ല മെമ്മോറിയൽ പുരസ്കാരം നല്കി വരുന്നു.
കൽപന ചൗള ഗവൺമെൻ്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Kalpana_Chawla_Government_Medical_College
ഹരിയാനയിലെ കർണാലിൽ സ്ഥിതി ചെയ്യുന്ന ഒരു സഹ-വിദ്യാഭ്യാസ മെഡിക്കൽ കോളേജാണ് കൽപന ചൗള ഗവൺമെന്റ് മെഡിക്കൽ കോളേജ് (കെസിജിഎംസി) .
2017 ൽ സ്ഥാപിതമായ ഇത് ഇന്ത്യൻ-അമേരിക്കൻ ബഹിരാകാശ സഞ്ചാരി കൽപന ചൗളയുടെ ബഹുമാനാർത്ഥം നാമകരണം ചെയ്യപ്പെട്ടതാണ്.
കെസിജിഎംസി ബി ഡി ശർമ്മ യൂണിവേഴ്‌സിറ്റി ഓഫ് ഹെൽത്ത് സയൻസസ് അംഗീകരിച്ചിട്ടുണ്ട്.
കൂടാതെ എംബിബിഎസിന് (120 സീറ്റുകൾ) നാഷണൽ മെഡിക്കൽ കമ്മീഷൻ (എൻഎംസി) അംഗീകാരവുമുണ്ട്.
അടിസ്ഥാന സൗകര്യങ്ങൾ
ഹരിയാനയിലെ കർണാൽ നഗരത്തിൽ 50 ഏക്കറിലധികം വിസ്തൃതിയിലാണ് കൽപന ചൗള സർക്കാർ മെഡിക്കൽ കോളേജ് ആൻഡ് ഹോസ്പിറ്റൽ സ്ഥിതി ചെയ്യുന്നത്.
ആശുപത്രിയിൽ 300-ലധികം കിടക്കകളുണ്ട്, അവ ഘട്ടം ഘട്ടമായി 700 ആയി ഉയർത്തും.
കൂടാതെ, കംപ്യൂട്ടറൈസ്ഡ് റേഡിയോഗ്രാഫി, സിടി സ്കാൻ, കളർ ഡോപ്ലർ, ഓട്ടോമാറ്റിക് സെൽ കൗണ്ടറുകൾ, ലാപ്രോസ്കോപ്പ്, ഓപ്പറേറ്റിംഗ് മൈക്രോസ്കോപ്പുകൾ, ലേസർ, TURP, സൗകര്യങ്ങൾ, പൂർണ്ണമായും പ്രവർത്തനക്ഷമമായ ബയോകെമിസ്ട്രി ലബോറട്ടറി തുടങ്ങിയ അത്യാധുനിക ഉപകരണങ്ങളും ആശുപത്രിയിലുണ്ട്.
മെഡിക്കൽ കോളേജ് കെട്ടിടത്തിൽ എംസിഐ മാർഗ്ഗനിർദ്ദേശങ്ങൾ അനുസരിച്ച് 100 എംബിബിഎസ് സീറ്റുകൾക്ക് ആവശ്യമായ എല്ലാ ഡിപ്പാർട്ട്‌മെന്റുകളും ഉണ്ട്, ഇതിൽ ഡെമോൺസ്‌ട്രേഷൻ റൂമുകൾ, മ്യൂസിയം, സ്റ്റുഡന്റ് ലബോറട്ടറികൾ, ഡിപ്പാർട്ട്‌മെന്റൽ ലൈബ്രറി, എയർ കണ്ടീഷൻഡ് സെൻട്രൽ ലൈബ്രറി, ലക്ചർ തിയേറ്ററുകൾ എന്നിവ ഉൾപ്പെടുന്നു.
ആൺകുട്ടികൾക്കും പെൺകുട്ടികൾക്കും വെവ്വേറെ ഹോസ്റ്റലുകളും ഫാക്കൽറ്റികൾക്കും ജീവനക്കാർക്കും വസതികളുമുണ്ട്.
ചരിത്രം കൽപന ചൗള ബഹിരാകാശ സഞ്ചാരിയായിരുന്ന കല്പന്നയുടെ പേരാണ് കോളേജി്
കോളേജ് കാമ്പസിന്റെയും ആശുപത്രിയുടെയും നിർമ്മാണം 2013 അവസാനത്തോടെ ആരംഭിച്ച് 2017 ൽ പൂർത്തിയായി.
പൂർണ്ണമായും പ്രവർത്തനക്ഷമമായ, അത്യാധുനിക ഔട്ട്പേഷ്യന്റ് വിഭാഗവും ആശുപത്രിയും ഇവിടെയുണ്ട്.
അക്രഡിറ്റേഷൻ
ഹരിയാനയിലെ റോഹ്തക്കിലെ പണ്ഡിറ്റ് ഭഗവത് ദയാൽ ശർമ്മ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തതാണ് കോളേജ്.
കൂടാതെ എല്ലാ വർഷവും 120 എംബിബിഎസ് വിദ്യാർത്ഥികളെ ഉൾപ്പെടുത്തുന്നതിന് എംസിഐ അംഗീകരിച്ചു.
ആശുപത്രി, കർണാൽ ടീച്ചിംഗ് ഹോസ്പിറ്റലായി പ്രവർത്തിക്കുന്നു.
ബഹിരാകാശ സഞ്ചാരി കൽപ്പന ചൗളയുടെ ബഹുമാനാർത്ഥം ഹരിയാന സർക്കാർ കോളേജിന് പേര് നൽകി.
ഇതും കാണുക കവാടം: India ഹരിയാനയിലെ മെഡിക്കൽ കോളേജുകളുടെ പട്ടിക പണ്ഡിറ്റ് ദീൻ ദയാൽ ഉപാധ്യായ യൂണിവേഴ്സിറ്റി ഓഫ് ഹെൽത്ത് സയൻസസ് അവലംബം
കൽപയിൻ ഇംഗ്ലീഷ് വിലാസം https://ml.wikipedia.org/wiki/Dipterocarpus_indicus
പശ്ചിമഘട്ടത്തിലെ ഒരു തനതു മരമാണ് വെള്ള അയനി എന്നുകൂടി അറിയപ്പെടുന്ന കൽപയിൻ ( ശാസ്ത്രീയനാമം : Dipterocarpus indicus ) .
60 മീറ്റർ വരെ ഉയരം വയ്ക്കുന്ന വന്മരം.
800 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
വംശനാശഭീഷണി നേരിടുന്ന ഒരു മരം.
കറ സ്പിരിറ്റും വാർണീഷും ഉണ്ടാക്കാൻ ഉപയോഗിക്കുന്നു.
മരക്കറ പലവിധ ഔഷധങ്ങളായും ഉപയോഗിക്കുന്നു മരത്തടി പൾപ്പിന് ഉപയോഗിക്കാൻ പറ്റില്ലെങ്കിലും പ്ലൈവുഡ് ഉണ്ടാക്കാൻ നല്ലതാണ്.
ചെറുപ്പത്തിൽ തണലിലും വളരുന്ന ഈ മരം ഈ ജനുസിലെ മറ്റു മരങ്ങളെപ്പോലെ തീ സഹിക്കില്ല.
ഉത്തര കർണാടകം മുതൽ തെക്ക് തിരുവനന്തപുരം വരെയുള്ള പശ്ചിമഘട്ടത്തിലെ നിത്യ ഹരിത കാടുകളിൽ താരതമ്യേന അപൂർവമായി കാണുന്ന മരം.
കൽപൈൻ മരം (കുദ്രേമുഖ് കാട്ടിൽ നിന്നുള്ള ചിത്രം) അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.impgc.com/plantinfo_A.php?id=1008 http://www.theplantlist.org/tpl/record/kew-2772180 Archived 2020-10-26 at the Wayback Machine .
മരക്കറയുടെ സവിശേഷതകൾ
കൽപറ്റ ബ്ലോക്ക് പഞ്ചായത്ത്
വയനാട് ജില്ലയിലെ വൈത്തിരി താലൂക്കിന്റെ ഭാഗമായ ബ്ലോക്ക് പഞ്ചായത്ത് .
വിസ്തീർണം 582.21  ചതുരശ്ര കിലോമീറ്റർ.
അതിരുകൾ:വടക്ക് മാനന്തവാടി ബ്ലോക്ക്, കിഴക്ക് സുൽത്താൻ ബത്തേരി ബ്ലോക്ക്, കർണാടക സ്റ്റേറ്റ്, തെക്ക് നിലമ്പൂർ, കൊടുവള്ളി ബ്ലോക്കുകൾ, പടിഞ്ഞാറ് കുന്നുമ്മൽ, പേരാമ്പ്ര ബ്ലോക്കുകൾ എന്നിവ.